జన గణ మన (2022 సినిమా)

జన గణ మన 2022లో విడుదలైన మలయాళం సినిమా. పృథ్వీరాజ్‌ ప్రొడక్షన్స్, మ్యాజిక్  ఫ్రేమ్స్  బ్యానర్‌లపై పృథ్వీరాజ్‌ సుకుమారన్, లిస్టిన్‌ స్టీఫెన్‌ నిర్మించిన ఈ సినిమాకు డిజో జోస్‌ ఆంటోని దర్శకత్వం వహించాడు. పృథ్వీరాజ్ సుకుమారన్, సూరజ్‌ వెంజరమూడ్‌, మమతామోహన్‌ దాస్‌, జీఎమ్‌ సుందర్‌ ప్రధాన పాత్రల్లో నటించిన ఈ సినిమా జూన్‌ 2న నెట్‌ఫ్లిక్స్‌ ఓటీటీలో విడుదలైంది.

కథ
ఓ యూనివర్సిటీ లెక్చరర్ సభా మరియం (మమతా మోహన్ దాస్)ను రేప్ చేసి, కాల్చి చంపేశారంటూ మీడియాలో నేషనల్ హెడ్డింగ్ అవుతుంది. తమ  టీచర్‌కు న్యాయం జరగాలని రోడ్డు మీదకు యూనివర్సిటీ విద్యార్థులు నిరసనకు దిగుతారు. ఈ కేసును ఛేదించేందుకు ఏసీపీ సజ్జన్ (సూరజ్ వెంజరమూడు) రంగంలోకి దిగి నలుగురు నిందితులను పట్టుకొని వారిని ఎన్ కౌంటర్ చేస్తాడు. న్యాయ స్థానంలో ఆ నిందితులను ప్రవేశ పెట్టకుండా ఎన్ కౌంటర్ ఎలా చేస్తారంటూ న్యాయవాది అరవింద్ స్వామినాథన్ (పృథ్వీరాజ్ సుకుమారన్) కేసును వాదిస్తాడు. ఆ తరువాత జరిగిన పరిణామాలు ఏంటి? అసలు ఏసీపీ సజ్జన్ ఆ ఎన్ కౌంటర్ ఎందుకు చేశాడు? సభా మరియం ఎలా చనిపోయింది? ఆమె చావుకు గల కారణం ఏంటి ?  అనేదే  మిగతా సినిమా కథ.

నటీనటులు

పృథ్వీరాజ్ సుకుమారన్  
సూరజ్ వెంజరమూడు  
మమతా మోహన్ దాస్
శ్రీదివ్య 
పశుపతి రాజ్ 
జీఎమ్‌ సుందర్‌
షమ్మీ తిలకాన్ 
ధృవన్ 
శారి
వైష్ణవి వేణుగోపాల్  
ప్రియాంక నాయర్
ఇళవరసు 
ధన్య అనన్య 
రాజ్ బాల్
ఆనంద్ బాల్ 
శానవాస్ 
హారికృష్ణన్
రాజా కృష్ణమూర్తి

మూలాలు

బయటి లింకులు
 

2022 సినిమాలు
మలయాళ సినిమాలు